Diari Oficial de la Generalitat Valenciana


Sumari del DOGV 3396, del 18-12-1998 (1998/10541)

Informació pública del Programa per al Desenvolupament d’Actuació Integrada de la Unitat d’Execució en sòl urbanitzable no programat Sector 5 Camí de les Moreres II del Pla General d’Ordenació Urbana de València, que inclou document d’homologació, pla parcial i projecte d’urbanització.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3396

Data del DOGV
:   18-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10829


Organisme emissor
:   Nazaret y Desarrollo, SA

Tipus de document
:   Anunci

Informació pública del Programa per al Desenvolupament d'Actuació Integrada de la Unitat d'Execució en sòl urbanitzable no programat Sector 5 Camí de les Moreres II del Pla General d'Ordenació Urbana de València, que inclou document d'homologació, pla parcial i projecte d'urbanització. [1998/M10942]
  
La mercantil Nazaret y Desarrollo SA ha formulat Programa per al Desenvolupament d'Actuació Integrada de la Unitat d'Execució en sòl urbanitzable no programat Sector 5 Camí de les Moreres II del Pla General d'Ordenació Urbana de València, que inclou document d'homologació, pla parcial i projecte d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.94).
  
En aplicació del que estableix l'article 48.1.c), en relació amb l'article 46.3, ambdós de la indicada llei, escau sotmetre l'indicat programa, amb tota la documentació annexa, a informació pública, pel termini de 20 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que els convinguen segons dret, així com altres alternatives tècniques del programa i, si escau, proposicions juridicoeconòmiques; tot això en els termes i les condicions de la citada Llei 6/1994, a l'efecte de la qual qualsevol interessat podrà consultar l'expedient dipositat a la Notaria dels senyors Manuel A. Rueda Pérez i Salvador Alborch Domínguez, situada al carrer de Roger de Llúria número 28 de València, els dies hàbils en horari de 10.00 a 14.00 hores.
  
Igualment, es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i dels documents que s'hi adjunten, o sol·licitar l'exhibició d'aquesta.
  
La indicada documentació, així com l'expedient administratiu, podran ser consultats a l'Ajuntament de València, els dies hàbils, en idèntic horari.
  
Les al·legacions que, si escau, siguen formulades s'hauran de presentar a l'Ajuntament de València, dirigides al Servei de Planejament.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posa en coneixement dels interessats que el termini de cinc dies hàbils per a presentar proposicions juridicoeconòmiques comença el següent dia hàbil al d'acabament del termini de 20 dies anteriorment indicat. Durant el dit termini podran formular-se les indicades proposicions a l'Ajuntament de València, en horari de 09.00 a 14.00 hores.
  
Acabat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament de València.